ZAPISNIK 

16. sjednice Vijeća Mjesnog odbora Trpuci,
održane u srijedu, 28. rujna 2022. godine
 s početkom u 20,00 sati.


Nazočni članovi Vijeća: Tomo Babić, Ivica Ferko, Zdravko Ferko, Tomislav Maceković i Dražen Matin.
Nazočni službenik Gradskog ureda za mjesnu samoupravu, civilnu zaštitu i sigurnost: Petar Vukelić, viši stručni suradnik.

Predsjedava Dražen Matin, predsjednik Vijeća.

         Predsjednik konstatira da je nazočno 5 od ukupno 5 članova Vijeća, što znači da Vijeće može pravovovaljano odlučivati te otvara 16. sjednicu Vijeća. Predlaže da se prije utvrđivanja dnevnog reda usvoji zapisnik 15. sjednice. Bez rasprave, jednoglasno (5 “za”), Vijeće prihvaća tekst zapisnika 15. sjednice.
         Predsjednik Vijeća konstatira da su svi članovi primili prijedlog dnevnog reda i materijale za predložene točke dnevnog reda. Pita ima li još prijedloga za dopunu dnevnog reda. Obzirom da nema dodatnih prijedloga, prijedlog dnevnog reda daje na usvajanje.
         Vijeće jednoglasno (5 “za”) utvrđuje 

DNEVNI RED:

1. Prijedlog zaključka o prijedlogu uvrštenje ulica u Program čišćenja snijega i leda
2. Pitanja, prijedlozi i obavijesti

/ Prelazi se na rad po dnevnom redu. /


Ad 1) Prijedlog zaključka o potrebi sanacije vodnih kanala

Izvjestitelj je Dražen Matin.
U raspravi sudjeluju: Tomo Babić, Ivica Ferko, Zdravko Ferko, Tomislav Maceković i Dražen Matin.
Vijeće glasa te jednoglasno (5 „za“) donosi:


ZAKLJUČAK
o prijedlogu uvrštenje ulica u Program čišćenja snijega i leda



1. Vijeće Mjesnog odbora Trpuci raspravljalo je o novouređenim bivšim makadamskim prometnicama u ulici Rosulja, Uski put i Vinešnjak koje su asfaltirane putem asfalterskog programa. Izvođač radova na uređenju prometnica je bila Podružnica Zagrebačke ceste. Također, građani iz ulice Put u Čučev gaj su upozorili da dio njihove ulice nije u Programu čišćenja snijega i leda.

2. Vijeće Mjesnog odbora Trpuci moli da se u Program čišćenja snijega i leda na nerazvrstanim prometnicama na području Gradske četvrti Brezovica uvrsti ulica Rosulja, Uski put i Vinešnjak koje su bile asfaltirane putem asfalterskog programa te ulica Put u Čučev gaj (k.č. 2244, 630/6 Trpuci).

3. Ovaj se zaključak dostavlja Vijeću Gradske četvrti Brezovica na daljnje postupanje.




Ad 2) Pitanja, prijedlozi i obavijesti

Dražen Matin informira članove Vijeća o prijedlogu prioriteta za Program građenja komunalne infrastrukture na području Grada Zagreba u 2023. godini.

Daljnje rasprave nije bilo, te je Vijeće završilo s radom u 20,30 sati.

Zapisnik sastavio: 							     
Petar Vukelić

KLASA: 024-08/22-003/1966
URBROJ: 251-13-11-8/002-22-2
Donji Trpuci, 28. rujna 2022.

